…Юрый Шчарбакоў гасцяваў у Беларусі некалькі разоў. Удзельнічаў у лютым 2015 года ў Першым Міжнародным сімпозіуме літаратараў “Пісьменнік і час”. Мяркую, што шмат хто запомніў яго палымянае, з чытаннем верша, прысвечанага Беларусі, выступленне. Удзельнічаў у сімпозіуме “Пісьменнік і час” і ў 2018 годзе. Такія сустрэчы надзвычай важныя. У выніку іх нараджаюцца новыя ідэі, складаюцца канкрэтныя творчыя планы. А самае галоўнае – знаёмяцца паміж сабой літаратары. Вось і Юрый Шчарбакоў адкрыў для сябе багаты, шматабсяжны, шматпланавы свет сучаснай беларускай паэзіі. Ужо відавочна, што пасябраваў Юрый Шчарбакоў і з Міхасём Пазняковым, і з Таццянай Сівец, і з Юліяй Алейчанка, іншымі паэтамі. І няма ніякіх сумненняў, што ў расійскіх літаратурна-перыядычных выданнях час ад часу пачнуць з’яўляцца новыя пераклады беларускай паэзіі ў перастварэннях Юрыя Шчарбакова.